
ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας Λιτόχωρου δήμου Λιτόχωρου (Ν. Πιερίας). . . 

ΑΠΟΦΑΣΕΙΣ 

Επίσπευση από το Δημόσιο της διεύρυνσης της οδού Πειραιώς στη 
συμβολή της με την οδό Χαμοστέρνας στο Δήμο Ταύρου. . . . 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Πειραιά για τη 
διεύρυνση της Λεωφ. Θηβών από την,οδό Αγίων Αναργύρων μέ¬ 
χρι την οδό Πέτρας σύμφωνα με τις ενδείξεις της πράξης αναλο¬ 
γισμού 14/86.. 3 


ΠΟΛΕΟΔΟΜΙΑ 

ΔΙ ΑΤΑΓΜΑΤ Α 

(1) 

Έγκριση πολεοδομικής μελέτης τμήματος της πολεοδομικής ενότητας 
Λιτόχωρου δήμου Λιτόχωρου (Ν. Πιερίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1986 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4,5 και 6) και 7 (παρ. 1,2 και 4). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» και μεταγενέστερα τροποποιήθηκαν και συμπληρώθηκαν και ει¬ 
δικότερα τα άρθρα 1,2,3,9,11 και 29. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3,6 (παρ. 1), 7, 8 (παρ. 
1), 9 και 16 όπως τροποποιήθηκαν με τις διατάξεις των Ν. 1647/ 
1986 (ΦΕΚ 141 /Α) και 1772/1988 (ΦΕΚ 91/Α). 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 2747/251/29.1.1987 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (Γ.Π.Σ.) οικισμού Λιτόχωρου (Ν. Πιερίας)» 
(ΦΕΚ 180/Δ). 

6. Την υπ’ αριθ. 40469/2091/30.6.1987 απόφαση του Υπουργού 


Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένης της πολεοδομικής ενότητας Λιτόχωρου δήμου Λι¬ 
τόχωρου (Ν. Πιερίας). 

7. Την υπ’ αριθ. 40470/2092/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας Λιτόχωρου δήμου Λιτόχω- 

1 ρου (Ν. Πιερίας). 

8. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 

„ Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας»· (ΦΕΚ 526/9). 

9. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

10. Τις υπ’ αριθ. 32/1986, 33/86, 35/86, 39/86, 40/86, 41/ 
86, 42/86, 43/86, 44/86, 45/86, 98/86, 123/86, 131/87 και 
132/87 γνωμοδοτήσεις του δημοτικού συμβουλίου Λιτόχωρου. 

11. Τις υπ’ αριθ. 12/15.4.187, 5/16.12.87 και 1/13.1.88 γνω¬ 
μοδοτήσεις του Συμβουλίου Χωροταξίας, Οικισμού και Περιβάλλοντος, 
Ν. Πιερίας. 

12. Την υπ’ αριθ. 481/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας Λιτόχωρου, δήμου Λιτόχωρου (Ν. Πιερίας) που είναι οικισμός 
προϋφιστάμενος του έτους 1923 ως εξής: 

I. Του τμήματός της που έχει χαρακτηρισθεί ως πυκνοδομημένο με 
την υπ’ αριθ. 40469/2091/1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων. Η έγκριση γίνεται κατά τις 
διατάξεις των άρθρων 1 και 2 του Ν.Δ/τος της 17.7.1923. 

II. Του τμήματός της που έχει χαρακτηρισθεί ως πυκνοδομημένο με 
την προαναφερόμενη υπουργική απόφαση και έχει υπαχθεί στις διατά¬ 
ξεις του άρθρου 13 του Ν. 1337/1983 με το από 9.5.1988 Π.Δ/ 
γμα (ΦΕΚ 518/Δ/88). 

III. Των λοιπών τμημάτων της που είναι αραιοδομημένα, και 

IV. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι πλατείας, παιδικής χαράς, δημοτικού - νηπιαγω¬ 
γείου, πρασίνου, στάθμευσης (Ρ), χώρος ανοικτού θεάτρου - εκδηλώ¬ 
σεων, πάρκου πόλης, δημοτικού αναψυκτηρϊου, παιδικού - βρεφονηπια¬ 
κού σταθμού, γυμνασίου, λαϊκής αγοράς, άθλησης, δημοτικού σχολείου 
- βρεφονηπιακού σταθμού - νηπιαγωγείου, πλατείας, δημοτικού αναψυ- 
κτηρίου - υπόγειου γκαράζ, δημαρχείου - βιβλιοθήκηης - πολιτιστικού 
κέντρου - κέντρου νεότητας - εκθεσιακού χώρου, αστυνομίας - πυροσβε¬ 
στικής - ΔΕΗ - ειρηνοδικείου - πρωτοδικείου - 1ΚΑ, σταθμού λεωφο¬ 
ρείων, κτηνιατρείου, πολιτιστικών δραστηριοτήτων, όπως οι ρυθμίσεις 
αυτές φαίνονται στα έξι (6) σχετικά χρωματισμένα πρωτότυπα δια¬ 
γράμματα σε κλίμακα 1:1000 που Θεωρήθηκαν από τον Προϊστάμενο 










ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


της Διεύθυνσης Τοπογραφικών Εφαρμογών με την υπ’ αριθ. 55091/ 
1988 πράξη του και που συνοπτικά τους αντίτυπα δημοσιεύονται με το 
παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της πολεοδομικής ενότητας Λιτόχωρου, της οποίας το πο- 
λεοδομικό σχέδιο εγκρίνεται με τις παραγρ. II και III του άρθρου 1 του 
παρόντος και καθορίζονται οι όροι και περιορισμοί δόμησης του πυκνο- 
δομημένου τμήματος του οικισμού του οποίου επίσης το πολεοδομικό 
σχέδιο εγκρίνεται με την παράγρ. 1 του ίδιου άρθρου. 

Άρθρο 3 

1. Στα τμήματα των οικοδομικών τετραγώνων που χαρακτηρίζονται 
στα διαγράμματα με το στοιχείο β, επιτρέπεται η χρήση γενικής κατοι¬ 
κίας, όπως προσδιορίζεται με το άρθρο 3 του από 23.2.87 Π.Δ/τος 
(ΦΕΚ 166/Δ). 

2. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας, όπως προσδιορίζεται με το άρθρο 2 του ίδιου ως άνω 
Π.Δ/τος. 

Άρθρο 4 

1. Καθορίζεται Ζώνη Κοινωνικού Συντελεστή, όπως φαίνεται με την 
ένδειξη Ζ.Κ.Σ. στα ίδια σχετικά διαγράμματα. 

2. Στη ζώνη αυτή για την εφαρμογή των κατ’ άρθρο 6 παράγρ. 6 του 
Ν. 1337/1983 προγραμμάτων εφαρμόζεται δεύτερος αυξημένος συ¬ 
ντελεστής δόμησης (κοινωνικός συντελεστής) 1,60. Στην περίπτωση 
αυτή το μέγιστο ύψος των κτιρίων ορίζεται σε δώδεκα (12) μέτρα. 

Άρθρο 5 

Στο πρόσωπο των οικοπέδων οικοδομημένων ή μη, επιβάλλεται προ¬ 
κήπιο πλάτους τριών (3), τεσσάρων (4), έξι (6) μέτρων και 15 μέτρων 
όπως φαίνεται στα ίδια διαγράμματα. 

Άρθρο 6 

Τα ελάχιστα όρια εμβαδού και προσώπου καθώς *αι οι λοιποί όροι 
και περιορισμοί δόμησης των οικοπέδων καθορίζονται ως εξής: 

Α. Τομέας Β1 (πυκνοδομημένο τμήμα οικισμού προϋφισταμένου του 
έτους 1923) και τομέας Β2 (περιοχές που έχουν υπαχθεί στις διατάξεις 
του άρθρου 13 του Ν. 1337/1983). 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα τα οποία: 

α) Κατά την 25.7.1979 ημερομηνία δημοσίευσης του από 

19.7.1979 Π.Δ/τος (ΦΕΚ 401/Δ) είχαν ελάχιστο πρόσωπο οκτώ (8) 
μέτρα, ελάχιστο εμβαδόν εκατόν πενήντα (150) τ.μ. 

β) Κατά την 13.3.1981 ημερομηνία δημοσίευσής του από 

2.3.1981 Π.Δ/τος (ΦΕΚ 138/Δ) είχαν ελάχιστο πρόσωπο οκτώ (8) 
μέτρα, ελάχιστο εμβαδόν τριακόσια (300) τ.μ. 

γ) Κατά την 2.7.1968 ημερομηνία δημοσίευσης του από 

15.6.1968 Π.Δ/τος (ΦΕΚ 111/Δ) είχαν ελάχιστο πρόσωπο έξι (6) 
μέτρα, ελάχιστο εμβαδόν εκατό (100) τ.μ. 

δ. Με όποιες διαστάσεις παραχωρήθηκαν από το δημόσιο. 

3. Στις περιοχές που έχουν υπαχθεί στις διατάξεις του άρθρου 13 του 
Ν. 1337/1983, επιπλέον των προϋποθέσεων της προηγουμένης παρα¬ 
γράφου 2, θεωρούνται άρτια και οικοδομήσιμα τα οικόπεδα που προκύ¬ 
πτουν από την οριστική πράξη εφαρμογής της πολεοδομικής μελέτης ή 
προέρχονται από τις εισφορές σε γη σύμφωνα με το άρθρο 8 του Ν. 
1337/1983, εφόσον έχουν ελάχιστο πρόσωπο οκτώ (8) μέτρα, ελάχι¬ 
στο εμβαδόν εκατόν είκοσι (120) τ.μ. 

Β. Τομέας Β3 (αραιοδομημένο τμήμα οικισμού προϋφισταμένου του 
έτους 1923). 

1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα: 

α) Που προκύπτουν από την οριστική πράξη εφαρμογής της πολεοδο¬ 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του Ν. 1337/1983, εφόσον έχουν ελάχιστο πρόσωπο οκτώ (8) 
μέτρα, ελάχιστο εμβαδόν εκατόν είκοσι (120) τ.μ. 


β) Με όποιες διαστάσεις παραχωρήθηκαν από το δημόσιο. 

Γ1. Επιπλέον των προϋποθέσεων των παραγρ. 1,2 και 3 της ενότη¬ 
τας Α και των παραγράφων 1 και 2 της ενότητας Β, τα οικόπεδα θεω¬ 
ρούνται άρτια και οικοδομήσιμα εφόσον μέσα στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη πλευρά πέντε (5) μέτρα. 

2) Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

3) Συντελεστής δόμησης: οκτώ δέκατα (0,8). 

4) Κατ’ εξαίρεση των προηγουμένων παραγράφων 2 και 3 ορίζεται: 

α) Συντελεστής δόμησης 1,20 και ποσοστό κάλυψης 70% για οικό¬ 
πεδα που βρίσκονται στο αραιοδομημένο τμήμα του οικισμού που προϋ- 
φίσταται του έτους 1923 και έχουν εμβαδόν μικρότερο των 150μ 2 εφό¬ 
σον η συνολική επιφάνεια ορόφων δεν υπερβαίνει το Ϊ20 μ 2 . Η εξαίρεση 
αυτή έχει εφαρμογή σε οικόπεδα που έχουν προκόψει από κατάτμηση 
μέχρι της 10.3.1982 αφού αφαιρεθεί το εμβαδόν της εισφοράς σε γη 
σύμφωνα με το Ν. 1337/83 και 

β) Συντελεστής δόμησης 1,20 και ποσοστό κάλυψης 70% για οικό¬ 
πεδα που βρίσκονται στο πυκνοδομημένο τμήμα του οικισμού που προϋ- 
φίσταται του έτους 1923 καθώς και στις περιοχές που έχουν υπαχθεί 
στις διατάξεις του άρθρου 13 του Ν. 1337/1983 και έχουν εμβαδόν μι¬ 
κρότερο των 300μ 2 εφόσον η συνολική επιφάνεια ορόφων δεν υπερβαίνει 
τα 240 μ 2 . 

5) Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα. 

Πάνω από το μέγιστο επιτρεπόμενο ύψος των κτιρίων επιβάλλεται η 
κατασκευή στέγης μεγίστου ύψους ενός μέτρου και ογδόντα εκατοστών 
(1,80) με κλίση μέχρι 35%. 

Δ. Οι όροι και περιοσρισμοί δόμησης του χώρου δημοτικού αναψυκτι- 
ρίου που καθορίζεται με το άρθρο 1 του παρόντος, ορίζονται ως εξής: 

- Μέγιστη συνολική καλυπτόμενη επιφάνεια 200 τ.μ. 

- Μέγιστο επιτρεπόμενο ύψος του ανεγερθέντος κτιρίου 5 μέτρα. 

- Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης μεγίστου ύψους ενός μέτρου και ογδόντα εκατο¬ 
στών (1,80) με κλίση μέχρι 35%. 

Ε. Επιπλέον των παραπάνω ορίζονται τα εξής: 

1. Επιτρέπεται η κατασκευή εξωστών ανοικτών ή καλυπτομένων με 
την προέκταση της στέγης, μετά από γνώμη της Επιτροπής Πολεοδομι- 
κού και ΑΡχιτεκτονικού Ελέγχου (ΕΠΑΕ), με πρόβολο του οποίου το 
μήκος δεν είναι μεγαλύτερο από το ένα τρίτο (1/3) του μήκους της 
όψης. 

2. Δεν επιτρέπεται η ανάρτηση φωτεινών επιγραφών ή διαφημίσεων. 
Κατ’ εξαίρεση επιτρέπεται η ανάρτηση φωτεινών επιγραφών (κοινών ή 
έγχρωμων), μετά από έγκριση της Ε.Π.Α.Ε. η οποία εγκρίνει και τη 
θέση, τις διαστάσεις και τη μορφή τους. 

Σε κάθε περίπτωση το μήκος των επιγραφών δεν πρέπει να είναι με¬ 
γαλύτερο από το πλάτος των ανοιγμάτων στα οποία αντιστοιχούν. 

3. Κάθε εργασία διαμόρφωσης, τροποποίησης ή ανάπλασης κοινο¬ 
χρήστων χώρων εκτελείται με τρόπο που προσαρμόζεται στα παραδο¬ 
σιακά πρότυπα μετά από έγκριση της Ε.Π.Α.Ε. 

4. Επιτρέπεται η επισκευή και αποκατάσταση υπαρχόντων παλαιών 
κτιρίων αντιπροσωπευτικών της παραδοσιακής αρχιτεκτονικής καθώς 
και η αναστήλωση ερειπωμένων κτισμάτων κατεδαφιστέων ή επικινδύ¬ 
νων έστω και αν αντίκειται στις χρήσεις του παρόντος διατάγματος. Για 
κάθε οικοδομική εργασία απαιτείται η έγκριση της ΕΠΑΕ. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Δεκεμβρίου 1988 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Α ΠΟΦΑΣ ΕΙΣ 

Αριθ. Α12δ/οιχ/30334 (2) 

Επίσπευση από το Δημόσιο της διεύρυνσης της οδού Πειραιώς στη συμ¬ 
βολή της με την οδό Χαμοστέρνας στο Δήμο Ταύρου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τα διατάγματα ρυτότομίας: 29.1.1961 ΦΕΚ 208Β, 21.1.1961 

ΦΕΚ 34Δ, 31.3.1962 ΦΕΚ 44Δ, 30.6.1978 ΦΕΚ 428Δ, 2.1.1974 
ΦΕΚ 20Δ χαι 5.10.1984 ΦΕΚ 587Δ. ' 

2. Τις διατάξεις του Ν.Δ/τος 17.7.1923 «περί σχεδίων των πόλεων, 
κωμών και συνοικισμών του Κράτους και οικοδομής αυτών» (ΦΕΚ 

228/16.8.1923 τ. Α). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κ.λπ. (ΦΕΚ 214/5.8.1977 τ. Α'), όπως τροποποιή¬ 
θηκαν και ισχύουν σήμερα, με τους Ν. 947-/1979 ΦΕΚ 169/ 
26.7.1979 τ. Α' και 960/1979 ΦΕΚ 194/25.8.1979 τ.Α'. 

4. Τις διατάξεις του άρθρου 25 παρ. 4 του Ν. 1418/1984 «για τα 
δημόσια έργα και ρυθμίσεις συναφών θεμάτων. 

5. Τις διατάξεις του Π.Δ/τος 69/8.2.1988 ΦΕΚ 28/16.2.1988 
για τον Οργανισμό της Γενικής Γραμματείας Δημοσίων Έργων, απο¬ 
φασίζουμε: 

α) Την επίσπευση από το Δημόσιο της διεύρυνσης της οδού Πειραιώς 
στη συμβολή της με την οδό Χαμοστέρνας στο Δήμο Ταύρου. 

β) Το χαρακτηρισμό της προκείμενης πολεοδομικής εφαρμογής κα- 
τεπείγουσας ανάγκης και 

γ) Την κατάρτιση των στοιχείων προδικασίας που προβλέπονται από 
το άρθρο 5 του Ν. 653/1977, για να κινηθεί η δίκη καθορισμού των 
αποζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1989 

Ο ΥΠΟΥΡΓΟΣ 

Β. ΚΕΔΙΚΟΓΛΟΥ 

Α ΝΑΚΟΙΝΩΣ ΕΙΣ 

Αριθ. Δ12 δ/οικ/30336 (3) 

Παρακατάθεση αποζημίωσης ακινήτων που έχουν ρυμοτομηθεί με το 

εγκεκριμένο ρυμοτομικό σχέδιο του Δήμου Πειραιά για τη διεύρυνση 

της Λεωφ. θηβών από την οδό Αγίων Αναργύρων μέχρι την οδό 

Πέτρας σύμφωνα με τις ενδείξεις της πράξης αναλογισμού 14/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «Περί σχεδίων πόλεων, κωμών 
κ.λπ.» (ΦΕΚ 228/23). 

2) Τις διατάξεις του Ν.Δ/τος 797/71 «Περί αναγκαστικών απολλο- 
τριώσεων (ΦΕΚ 1Α/71). 

3) Τον πίνακα παρακατάθεσης της αποζημίωσης με ημερομηνία 
15.12.1988 που καθορίστηκε με την απόφαση 134/31.7.1986 του 
Μονομελούς Πρωτοδικείου Αθηνών για ακίνητα που ρυμοτομήθηκαν 
με το εγκριμένο ρυμοτομικό σχέδιο του Δήμου Πειραιά για τη διεύρυνση 
της Λεωφ. θηβών από την οδό Αγίων Αναργύρων μέχρι την οδό Πέ¬ 
τρας σύμφωνα με τις ενδείξεις της πράξης αναλογισμού 14/86. 

5) Τις διατάξεις του Π.Δ. 69/88 ΦΕΚ 18/16.2.1988 τ. Α' «Οργα¬ 
νισμός Γ.Γ.Δ.Ε., ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από το συμψηφισμό δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 66/23.1.1989 για συνολικό ποσό δρχ. 
1.410.000. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

1) Χρήστου Λαναρά (1.410.000). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1989 
Με εντολή Τπουργού 
Ο Διευθυντής 

ΚΩΝΣΤΑΝΤΙΝΟΣ ΔΕΣΤΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




